जोधपुर अपने दर्शनीय स्थलों के लिए काफी प्रसिद्ध है।

### मेहरानगढ़ का किला

मुख्य लेख: मेहरानगढ़ दुर्ग
मेहरानगढ़ का किला पहाड़ी के बिल्‍कुल ऊपर बसे होने के कारण राजस्‍थान के सबसे खूबसूरत किलों में से एक है। इस किला के सौंदर्य को श्रृंखलाबद्ध रूप से बने द्वार और भी बढ़ाते हैं। इन्‍हीं द्वारों में से एक है-जयपोल। इसका निर्माण राजा मानसिंह ने 1806 ईस्‍वी में करवाया था। दूसरे द्वार का नाम है-विजयद्वार। इसका निर्माण राजा अजीत सिंह ने मुगलों पर विजय के उपलक्ष्‍य में किया था। किले के अंदर में भी पर्यटकों को देखने हेतु कई महत्‍वपूर्ण इमारतें हैं। जैसे मोती महल, सुख महल, फूलमहल आदि-आदि।

125 मीटर ऊँची पहाड़ी पर स्थित पांच किलोमीटर लंबा भव्य किला बहुत ही प्रभावशाली और विकट इमारतों में से एक है। बाहर से अदृश्य, घुमावदार सड़कों से जुड़े इस किले के चार द्वार  हैं। किले के अंदर कई भव्य महल, अद्भुत नक्काशीदार किवाड़, जालीदार खिड़कियाँ और प्रेरित करने वाले नाम हैं। इनमें से उल्लेखनीय हैं मोती महल, फूल महल, शीश महल, सिलेह खाना, दौलत खाना। इन महलों में भारतीय राजवेशों के साज सामान का विस्मयकारी संग्रह निहित है। इसके अतिरिक्त पालकियाँ, हाथियों के हौदे, विभिन्न शैलियों के लघु चित्रों, संगीत वाद्य, पोशाकों व फर्नीचर का आश्चर्यजनक संग्रह भी है।

### जसवंत थाड़ा

यह पूरी तरह से मार्बल निर्मित है। इसका निर्माण 1899 में राजा जसवंत सिंह (द्वितीय) और उनके सैनिकों की याद में किया गया था। इसकी कलाकृति आज भी पर्यटकों को अपनी ओर आकर्षित करता है। महाराजा जसवंत सिंह द्वितीय की याद में सफेद संगमरमर से ईसवी सन् 1899 में निर्मित यह शाही स्मारकों का समूह है। मुख्य स्मारक के अंदर जोधपुर के विभिन्न शासकों के चित्र हैं। एक छठ

### उम्‍मैद महल

महाराजा उम्‍मैद सिंह ने इस महल का निर्माण सन 1943 में किया था। मार्बल और बालूका पत्‍थर से बने इस महल का दृश्‍य पर्यटकों को खासतौर पर लुभाता है। इस महल के संग्रहालय में पुरातन युग की घड़ियां और पेंटिंग्‍स भी संरक्षित हैं। यहीं एक ऐसा बीसवीं सदी का महल है जो बाढ़ राहत परियोजना के अंतर्गत निर्मित हुआ। जिसके कारण बाढ़ से पीड़ित जनता को रोजगार प्राप्त हुआ। यह महल सोलह वर्ष में बनकर तैयार हुआ। बलुआ पत्थर से बना यह अतिसमृद्ध भवन अभी पूर्व शासकों का निवास स्थान है जिसके एक हिस्से में होटल चलता है और बाकी के हिस्से में संग्राहालय।

### गिरडीकोट और सरदार मार्केट

छोटी छोटी दुकानों वाली, संकरी गलियों में छितरा रंगीन बाजार शहर के बीचों बीच है और हस्तशिल्प की विस्तृत किस्मों की वस्तुओं के लिए प्रसिद्ध है तथा खरीददारों का मनपसंद स्थल है।

### चित्र दीर्घा

* मेहरानगढ़ दुर्गमेहरानगढ़ दुर्ग
* घण्टा घरघण्टा घर
* मण्डोर गार्डन में छतरियाँमण्डोर गार्डन में छतरियाँ
* मण्डोर गार्डन में छतरियाँमण्डोर गार्डन में छतरियाँ
* जसवंत थड़ाजसवंत थड़ा
* जसवंत थड़ाजसवंत थड़ा
* मेहरानगढ़ दुर्गमेहरानगढ़ दुर्ग
* मेहरानगढ़ दुर्गमेहरानगढ़ दुर्ग
* चामुंडा माता मन्दिरचामुंडा माता मन्दिर
* सरदार मार्केटसरदार मार्केट
* उम्मैद भवन पैलेसउम्मैद भवन पैलेस

सन्दर्भ
-------

1. ↑  "संग्रहीत प्रति". मूल से 22 दिसंबर 2015 को पुरालेखित. अभिगमन तिथि 11 दिसंबर 2015.
2. ↑  Sumit, Shakya (10 दिसम्बर 2023). "Jodhpur Me Ghumne Ki Jagah | जोधपुर में घूमने की जगह". *Ghoomte Raho*. GhoomteRaho. अभिगमन तिथि 10 December 2023.
3. ↑  "संग्रहीत प्रति". मूल से 24 नवंबर 2015 को पुरालेखित. अभिगमन तिथि 11 दिसंबर 2015.

इस संग्राहलय में चित्रों, मूर्तियों व प्राचीन हथियारों का उत्कृष्ट समावेश है।

| * दे
* वा
* सं
जोधपुर विस्तार में |
| --- |
| परिचय | जिला • नगर • तहसीलें • इतिहास • शिक्षण संस्थाएं • प्रमुख इमारतें |
| **पर्यटन स्थल** | मेहरानगढ़ दुर्ग • जसवंत थड़ा • उम्‍मैद महल • गिरडीकोट • ओसियां • राजकीय संग्राहलय • |
| **तहसीलें** | जोधपुर तहसील |